Geleb

Elva Geleb renner gjennom Crenetskogen, og munner ut i byen Barnak. Den har sitt utspring oppe i fjellene, og mesteparten av elva renner som stryk gjennom bratte, dype renner i berget, før den når Crenetskogen, og flyter rolig av gårde nedover mot kysten.

Tømmerdriften i Barnak er avhengig av elva som transportåre, og i ekstreme tørkeperioder kan store mengder tømmer hope seg opp, dersom vannstanden blir for lav til å fløte.